МАЗЫРСКI РАЕННЫ МОЗЫРСКИЙ РАЙОННЫЙ

ВЫКАНАЎЧЫ КАМІТЭТ ИСПОЛНИТЕЛЬНЫЙ КОМИТЕТ

**АДДЗЕЛ АДУКАЦЫI ОТДЕЛ ОБРАЗОВАНИЯ**

ЗАГАД ПРИКАЗ

**01.11.2024 № 1141**

г. Мазыр

Аб правядзенні рэспубліканскага

конкурсу навуковых даследчых

краязнаўчых работ навучэнцаў

У адпаведнасці з планам работы Міністэрства адукацыі Рэспублікі Беларусь на 2024 год з мэтай развіцця навукова-даследчай дзейнасці як эфектыўнага фактара павышэння якасці адукацыі і ўсебаковага развіцця асобы навучэнцаў

ЗАГАДВАЮ:

1. Арганізаваць правядзенне раённага этапа рэспубліканскага конкурса навуковых даследчых краязнаўчых работ навучэнцаў (далей - Конкурс) ў адпаведнасці з палажэннем (дадатак1).

2. Адказнасць за арганізацыю і правядзенне раённага этапа Конкурсу, прадстаўленне конкурсных матэрыялаў на абластны этап ў тэрмін згодна з палажэннем ўскласці на Пунтуса А.В., дырэктара дзяржаўнай ўстановы адукацыі «Мазырскі цэнтр турызму і краязнаўства дзяцей і моладзі».

3. Зацвердзіць склад аргкамітэта і журы раённага этапа Конкурсу (дадатак 2).

4. Кіраўнікам ўстаноў адукацыі Мазырскага раёна:

4.1. давесці інфармацыю аб правядзенні конкурсу да зацікаўленых;

4.2 забяспечыць удзел навучэнцаў ўстаноў адукацыі;

4.3 прадставіць збрашураваныя матэрыялы у адпаведнасці з палажэннем аб правядзенні Конкурсу (дадатак 1) у дзяржаўную ўстанову адукацыі «Мазырскі цэнтр турызму і краязнаўства дзяцей і моладзі» ў тэрмін да 03 лютага 2025 года, а таксама заяўку ўстаноўленнай формы (дадатак 3) на электронны адрас: centr\_tur@mozyrroo.by.

5. Кантроль за выкананнем загада ўскласці на галоўнага спецыяліста аддзела адукацыі Мазырскага райвынканкама Віткоўскую М.В.

Начальнік аддзела Л.А. Попкова

Пунтус 246789

Дадатак 1

# **ПАЛАЖЭННЕ**

**аб правядзенні рэспубліканскага конкурсу**

**навуковых даследчых краязнаўчых работ навучэнцаў**

# **1. Агульныя палажэнні**

1.1 Дадзеныя ўмовы вызначаюць парадак правядзення рэспубліканскага конкурсу навуковых даследчых краязнаўчых работ навучэнцаў (далей – конкурс).

1.2 Арганізатарам конкурсу з’яўляецца Міністэрства адукацыі Рэспублікі Беларусь. Арганізацыйнае і метадычнае забеспячэнне правядзення конкурсу ажыццяўляецца ўстановай адукацыі «Рэспубліканскі цэнтр экалогіі і краязнаўства» (далей – Рэспубліканскі цэнтр).

Для правядзення конкурсу на кожным этапе ствараюцца арганізацыйныя камітэты (далей ‒ аргкамітэты).

Аргкамітэт кожнага этапу конкурсу:

забяспечвае арганізацыйнае і метадычнае суправаджэнне конкурсу;

даводзіць інфармацыю аб конкурсе да ведама ўстаноў адукацыі;

вызначае месца і канкрэтныя даты правядзення адпаведнага этапу конкурсу, які прадугледжвае вызначэнне пераможцаў і прызёраў;

ажыццяўляе персанальны падбор складу журы конкурсу і зацвярджае яго ва ўстаноўленым парадку;

аналізуе і абагульняе вынікі конкурсу;

асвятляе ход падрыхтоўкі, правядзення і вынікі конкурсу ў сродках масавай інфармацыі.

У склад аргкамітэтаў могуць уваходзіць прадстаўнікі зацікаўленых дзяржаўных органаў і арганізацый, грамадскіх аб’яднанняў, устаноў адукацыі, сродкаў масавай інфармацыі, прадстаўнікі органаў самаўпраўлення ўстаноў адукацыі і інш.

Для падвядзення вынікаў конкурсу на кожным этапе аргкамітэтам ствараецца журы, якое:

праводзіць папярэднюю экспертную ацэнку конкурсных работ, прадстаўленых навучэнцамі, і іх абарону;

вызначае пераможцаў і прызёраў адпаведных этапаў конкурсу;

прадстаўляе пратаколы па выніках конкурсу ў адпаведныя аргкамітэты.

**2. Мэта і задачы конкурсу**

Конкурс праводзіцца з мэтай развіцця навукова-даследчай дзейнасці як эфектыўнага фактару павышэння якасці адукацыі і ўсебаковага развіцця асобы навучэнца.

Задачы конкурсу:

тымуляванне матывацыі навучэнцаў да актыўнага ўключэння ў краязнаўчую даследчую дзейнасць, прывіццё даследчых навыкаў;

выяўленне малавядомых альбо страчаных фактаў рэгіянальнай гісторыі, адметнасцяў матэрыяльнай і духоўнай культуры;

адзейнічанне фарміраванню ў маладога пакалення патрыятычных пачуццяў, адказнасці за адраджэнне і захаванне гісторыка-культурнай і прыроднай спадчыны сваёй малой радзімы; удасканаленне форм работы навуковых аб’яднанняў, аб’яднанняў па інтарэсах, факультатываў краязнаўчай накіраванасці; садзейнічанне прафесійнаму самавызначэнню навучэнцаў. **3. Удзельнікі конкурсу** У конкурсе прымаюць удзел асобныя навучэнцы (індывідуальна) устаноў агульнай сярэдняй адукацыі, дадатковай адукацыі дзяцей і моладзі ва ўзросце 13 – 17 гадоў.

**4. Парадак правядзення конкурсу**

4.1 Конкурс праводзіцца ў чатыры этапы з вызначэннем пераможцаў і прызёраў на кожным этапе:

першы этап (адборачны) – ва ўстановах адукацыі;

другі этап (адборачны) – раённы, у тым ліку для гарадоў, якія маюць раённае дзяленне; гарадскі (акрамя г. Мінска);

трэці этап (адборачны) – абласны, Мінскі гарадскі;

чацвёрты (заключны) – рэспубліканскі. Рэспубліканскі этап праводзіцца ў два туры: першы – завочны, другі – вочны.

4.2 Намінацыі конкурсу

На першы тур рэспубліканскага этапу конкурсу прадстаўляюцца самастойна выкананыя навучэнцам пад кіраўніцтвам педагога навукова-даследчыя праекты краязнаўчай накіраванасці ў наступных намінацыях:

гісторыя роднага краю (даследуюцца падзеі і факты гісторыі малой радзімы, помнікі археалогіі, гістарычны некропаль, даследаванні па тапаніміі і геральдыцы);

культурная спадчына (даследуюцца помнікі этнаграфіі і фальклору, аб’екты архітэктуры, дэкаратыўна-прыкладнога і выяўленчага мастацтва);

геаграфічнае краязнаўства (даследуюцца прыродныя асаблівасці рэгіёна: геалогіі, геамарфалогіі, гідралогіі, расліннага і жывёльнага свету; эканоміка, прамысловасць, сельская гаспадарка і інш.).

Даследчая работа навучэнцаў павінна быць заснавана на мясцовым краязнаўчым матэрыяле, адлюстроўваць актуальнасць, навізну і навуковы падыход.

Для эфектыўнага вырашэння пастаўленных задач у якасці кансультантаў праектаў навучэнцаў могуць выступаць супрацоўнікі ўстаноў вышэйшай адукацыі, устаноў агульнай сярэдняй адукацыі, устаноў дадатковай адукацыі дзяцей і моладзі, навукова-даследчых інстытутаў, а таксама спецыялісты адпаведнай накіраванасці з іншых устаноў.

Другі тур рэспубліканскага этапу конкурсу пройдзе ў форме навукова-практычнай канферэнцыі, дзе навучэнцы будуць абараняць свае навуковыя праекты. Чарговасць выступлення ўдзельнікаў рэспубліканскай канферэнцыі вызначаецца аргкамітэтам. Рэгламент выступлення – да 7 хвілін (даклад), дадатковы час выдзяляецца на адказы на пытанні журы.

4.3 Патрабаванні да афармлення даследчых работ

Даследчая работа павінна прытрымлівацца наступнай структуры:

тытульны ліст (указваецца поўная назва ўстановы адукацыі (без скарачэнняў), раёна, вобласці, назва конкурсу/ намінацыі/ тэмы работы, прозвішча і імя аўтара работы, клас/ аб’яднанне па інтарэсах, прозвішча, імя і імя па бацьку кіраўніка работы, пасада, кантактны тэлефон; месца знаходжання ўстановы адукацыі і год выканання работы);

змест (змяшчае назву структурных частак работы з указаннем нумарацыі адпаведных старонак арабскімі лічбамі);

уводзіны (абгрунтоўваецца актуальнасць і навізна выбранай тэмы, мэта і змест пастаўленых задач, фармулюецца аб’ект і прадмет даследавання, указваецца метад (метады) даследавання для рашэння пастаўленых задач, аналізуецца існуючая літаратура па вызначанай тэме);

асноўная частка (павінна ўтрымліваць сабраную і апрацаваную даследчыкам інфармацыю: апісанне і аргументаваны аналіз асноўных разгледжаных фактаў са спасылкай на крыніцы, высновы);

заключэнне (утрымлівае асноўныя вынікі, да якіх аўтар прыйшоў у працэсе работы над даследаваннем, у адпаведнасці з пастаўленымі мэтамі і задачамі. Пры гэтым адзначаецца самастойнасць, навізна, тэарэтычнае і фактычнае значэнне вынікаў, прапановы па магчымым практычным выкарыстанні вынікаў даследавання);

спіс выкарыстанай літаратуры і інфармацыйныя рэсурсы (уносяцца ўсе крыніцы, якія былі выкарыстаны аўтарам работы. Спіс афармляецца ў адпаведнасці з правіламі бібліяграфічнага апісання);

дадатак (размяшчаецца дапаможны матэрыял для больш поўнага раскрыцця зместу і вынікаў даследавання).

У тэксце работы абавязкова размяшчаюцца спасылкі на літаратуру і дадаткі.

Да тэкста навукова-даследчай работы неабходна прыкласці тэзісы (не болей 3 старонак), у якіх адлюстроўваецца актуальнасць тэмы, мэта і задачы, вынікі даследавання (магчыма з канкрэтнымі прыкладамі).

Рэкамендацыі да напісання і афармлення даследчых работ, іх абароны будуць размешчаны на сайце Рэспубліканскага цэнтра (<http://rcek.by/>) у раздзеле «Краязнаўства».

Да ўдзелу ў конкурсе не дапускаюцца:

рэфератыўныя і апісальныя работы;

работы, якія змяшчаюць плагіят і парушаюць правы іншых аўтараў;

работы, якія з’яўляюцца ўдзельнікамі падобных конкурсаў мінулых гадоў, з дапрацоўкай ў змесце менш чым на 25%;

работы, якія прадстаўлены на адпаведныя этапы пазней устаноўленага тэрміну або прадстаўленыя з парушэннем патрабаванняў дадзеных умоў.

4.4 Асноўныя крытэрыі ацэнкі конкурсных работ на першым туры:

актульнасць і навізна даследавання, тэарэтычная і практычная значнасць работы;

паўната раскрыцця тэмы;

навуковасць і аналітычны падыход;

лагічнасць выкладання, структураванне даследавання;

адпаведнасць патрабаванням конкурсу.

Асноўныя крытэрыі ацэнкі конкурсных работ на другім туры: якасць выступлення (паўната, лагічнасць прадстаўлення работы, аргументаванасць, валоданне навуковым стылем выкладання, мультымедыйнае суправаджэнне); камунікатыўныя якасці дакладчыка (эрудыцыя і культура аўтара, падрыхтаванасць да дыскусіі, утрыманне ўвагі аўдыторыі, вытрыманасць часу); адказы на пытанні (паўната, аргументаванасць уласнага меркавання, перакананасць, уменне весці дыскусію і выкарыстоўваць адказы для паспяховага раскрыцця тэмы, ступень валодання інфармацыяй у абранай тэме). 4.5 Падвядзенне вынікаў і ўзнагароджванне пераможцаў і прызёраў конкурсу

Конкурсныя работы (у друкаваным выглядзе) пераможцаў і прызёраў абласных, Мінскага гарадскога этапаў конкурсу, не болей 6 праектаў у кожнай намінацыі, і пратаколы пасяджэння журы з указаннем колькаснага аналізу ўдзельнікаў рэгіянальных этапаў конкурсу дасылаюцца на рэспубліканскі этап да 14 сакавіка 2025 года на адрас: 220114, г. Мінск, вул. Макаёнка, 8 (аддзел краязнаўства і патрыятычнага выхаванння Рэспубліканскага цэнтра). Электронныя варыянты конкурсных работ рэгіструюцца на платформе «Патрыёт.by» (<https://patriot.rcek.by/>), форма рэгістрацыі будзе змешчана ў афішы мерапрыемстваў. Тэлефон для даведак: (8017) 3200633, e-mail: krajaznaucy@mail.ru.

Конкурсныя работы, якія прадстаўлены на першы тур рэспубліканскага этапу, разглядаюцца рэспубліканскім журы конкурсу. Работы, якія па выніках ацэньвання журы набралі найбольшую колькасць балаў дапускаюцца да ўдзелу ў другім туры (не больш за 25 работ у кожнай намінацыі). Спіс удзельнікаў другога тура рэспубліканскага этапу конкурсу размяшчаецца на сайце Рэспубліканскага цэнтра (http://rcek.by/) прыкладна за два тыдні да пачатку другога тура рэспубліканскага этапу.

Пераможцы і прызёры заключнага этапу конкурсу вызначаюцца па выніках двух тураў і ўзнагароджваюцца дыпломамі I, II, III ступені (у кожнай намінацыі).

Пры падвядзенні вынікаў конкурсу пры роўнай колькасці балаў на падставе рашэння журы можа ўсталёўвацца адпаведная колькасць прызавых месцаў (першае, другое, трэцяе) з улікам двух узроставых катэгорый (13-14 гадоў, 15-17 гадоў).

**5. Фінансаванне конкурсаў Акцыі ажыццяўляецца:**

# на першым, другім, трэцім этапах ‒ ва ўстаноўленым парадку за кошт сродкаў мясцовага бюджэту, якія выдзяляюцца на цэнтралізаваныя мерапрыемствы ў галіне адукацыі, і іншых крыніц, не забароненых заканадаўствам;

# на чацвёртым (заключным) этапе – ва ўстаноўленым парадку за кошт сродкаў рэспубліканскага бюджэту, якія выдзяляюцца на цэнтралізаваныя мерапрыемствы ў галіне адукацыі, і іншых крыніц, не забароненых заканадаўствам.

Камандзіровачныя выдаткі педагагічным работнікам і праезд удзельнікаў конкурсаў на заключны этап конкурсу ажыццяўляецца за кошт накіроўваючай арганізацыі.

Дадатак 2

СКЛАД АРГКОМІТЭТА і ЖУРЫ

раённага этапа рэспубліканскага конкурса

навуковых даследчых

краязнаўчых работ навучэнцаў

Цалка А.В. - метадыст УА «Мазырскі раённы вучэбна-метадычны цэнтр»

Пунтус А.В. - дырэктар ДУА «Мазырскі цэнтр турызма і краязнаўства дзяцей і моладзі».

Цімохіна С.М. - намеснік дырэктара па ВВР

ДУА «Мазырскі цэнтр турызма і краязнаўства дзяцей і моладзі»

Санько С.Ў. - загадчык аддзела па асноўнай дзейнасці

ДУА «Мазырскі цэнтр турызма і краязнаўства дзяцей і моладзі»

Кацеранчук Я.А. - метадыст ДУА «Мазырскі цэнтр турызма і краязнаўства дзяцей і моладзі»

Дадатак 3

ЗАЯЎКА

на удзел ў раённам этапе рэспубліканскага

конкурсу навуковых даследчых

краязнаўчых работ навучэнцаў

|  |  |  |  |  |  |
| --- | --- | --- | --- | --- | --- |
| № | Установа адукацыі | Назва  работы | Ф.І. аўтора (аўтараў), класс | Фамілія,імя, імя па бацьку  кіраўніка, пасада, кантактны тэлефон | Спасылка на электронны варыянт работы |
|  |  |  |  |  |  |
|  |  |  |  |  |  |